Rabine.
Joanne. Članica si ove sinagoge?
Tu se može učlaniti? Imate teretanu?
- Mi ne vježbamo. - A!
Moram još nešto dovršiti, ali možeš li me pričekati?
Aha.
Nađemo se na bočnom ulazu?
- Može. Idi radi. - Dobro.
- I idem. - Aha.
- Kod nas toga nema. - Ne?
- Ne. - Uh!
Zdravo.
Tko je ta šiksa? I zašto si joj se tako primaknuo?
Nisam se primaknuo. Stara prijateljica. Nismo se dugo vidjeli.
- Koja? Ja je ne poznajem. - Ne poznaješ ti sve moje prijatelje.
Poznajem!
- Dobro. - Ima li diplomu?
- Ilane. - Mislim da ima, da.
- Rabine! Pa kako ste? - Dobro, a vi?
- Krasna služba. - Hvala vam.
Htjela sam vam reći da je moj sin dovršio studentski film.
- Divno! - Dokumentarac o povijesti dokumentaraca.
- Krasno. - Da samo vidite foršpan!
- Pošaljite mi ga. - Ne treba.
Možemo ga odmah pogledati.
Oprostite. Gospođo!
Ne smijete se ovdje zadržavati. Udaljite se.
Ma kako da ne!
- Pa vi to ozbiljno? - Vrlo.
- Čisti Scorsese. - Da. Njega obožavam.
- Nije Židov. - Nije Spielberg, ali odličan je.
Tako je! Duhoviti ste. Evo ga.
Čekam nekoga. Neću stajati na cesti pa da me ubiju.
- Ma dramatizirate. - Zar nije ubojstvo dramatično?
Treba nam drugi čovjek da nadzire tombolu.
Može. Abe, integritet tombole bit će mi glavni prioritet.
- Integritet. Žurim se. - Obećavate?
Apsolutno.
Moja sestra! Godinama nismo razgovarale.
Lijepo vas molim!
Bok! Pa kako si ti? Gdje sad živiš?
Zvučiš nenormalno. Da te poslije nazovem?
Ne, dobro je. Što je novo?
Ashley kaže da se moramo pripremiti za sastanak sa Spotifyem.
Navodno hoće cijelom podcastu promijeniti imidž, čak i ime.
U neko iz kojeg vrišti seks.
Pa možemo o tome razgovarati.
Dobro.
- A što radiš sad? - Dobro me slušaj.
- Bila sam na lošem spoju. - Ništa čudno.
A Ashley mi pošalje poruku da onaj rabin pita za mene.
Pa sam s lošeg spoja otišla k njemu u sinagogu.
Znači, sad si u sinagogi?
Da, neka sinagogetina blizu Wilshirea. Prekrasna je.
I ti si mu banula deset minuta nakon što je pitao za tebe?
Nisam sigurna koliko je točno prošlo, ali da skratimo priču, da.
- Crvenim se zbog tebe. - Nemoj.
Razveselio se što me vidi.
- A što sad radiš? - Rekao je da ga pričekam.
- Uf! - Ne onako ružno.
Pa ne može biti lijepo... Koliko već stojiš vani?
Petnaestak minuta.
Isuse Bože.
Jedna zaštitarka me gnjavi da odem...
Ajme, zvuči užasno kada to ovako izgovorim!
On ne želi da budeš ondje. Sjedni u auto i idi.
Došla sam taksijem.
U blizini sam, dolazim po tebe.
Dobro. Poslat ću ti lokaciju.
Ne znam nijednog mohela u Seattleu. Ali raspitat ću se.
Sad moram ići.
Sretno s unukovim penisom.
Hoćeš da čvrknemo bonkas pa igramo tenis na Nintendu kod mene?
Ne. Moram se naći s nekim vani.
S kim? Onom nežidovkom s kojom si se faćkao?
Faćkao... Možda. Ako pitaju za mene, muljaj.
- Ma idem s tobom. - Molim te!
- Svuda sam te vodio kad smo bili klinci. - Ja sam tebe!
Idemo sad opet!
Dobro, dođi. Ali nemoj reći Esther.
Ma daj! Pa neću reći Esther.
- Što? - Tu si, dušo. Svuda te tražim.
- Evo me. - Čuj.
Idem onu šiksu dotjerati u red.
Može? Čisti bezobrazluk. Volim te.
I ja tebe.
- Hvala Bogu! - Ne znam gdje mi je pamet bila.
Joanne!
- Idemo... Ajme. - Hej!
- Uđi. Pravi se da ga ne vidiš. - Pogledali smo se.
- Pa zažmiri. - Da zažmirim?
Što ja znam, ulazi!
Oprosti, zadržao sam se.
Nema problema.
- Nepristojno je to, 15 minuta. - Moja sestra Morgan.
Bok, Morgan. Sigurno je prošlo 15 minuta? Meni se činilo kao deset.
Ti to nama prodaješ priču?
A-a. Stvarno je prošlo 15 minuta.
Žao mi je. Nije neka fora. Prihvaćaš ispriku?
- Volim pažnju, a oni su me njome zasipali. - Vidjela sam.
Tko je ovo?
Jedva sam čekao doći do riječi. Sasha, Noin zgodniji stariji brat.
I, kamo ćemo?
Mi ćemo na piće i razgovor o poslu, dakle...
Ma ja sam umorna.
Super. Može jedno piće.
Što ti je? Što se zbiva? Zašto ulazi u auto?
Zato da odemo na jedno piće.
Pa sad smo rekli.
- Joanne? - Što je njoj?
- Želiš da i mi idemo? - Dobro!
Kako god ti hoćeš.
Žao mi je što sam te pustio da čekaš.
Borio sam se da uspijem izaći.
- Reci da želiš da idem s tobom. - Otpilio je našu mamu da se nađe s tobom.
A ona je nemoguća. Blokirala si mi vrata?
- Istina je. - Jesam, da.
Dobro, želim da dođeš.
- Malo glasnije. - Želim da dođeš!
Dobro! Ne moraš se derati. Idem.
Ovo su sve veste?
Ne diraj moje stvari.
- Ima ih toliko da ih je teško izbjeći. - Znači, idemo?
Neka ostanu.
NITKO OVO NE ŽELI
Vidi, vidi.
Moram napuniti mobitel.
I ja. Na koliko si ti posto?
- A ne, tebi ne dam punjač. - Pustiš mene? Ja sam na 22.
- To je dovoljno. - Spojeno.
Pa puno ga koristim.
Mama mog frenda ondje je imala nesreću na biciklu.
- Super priča. - Aha.
Poruka od Morgan.
Baš je zgodan. Ne izgleda jako židovski.
- Bože mili. - Morgan.
- Nova poruka od Morgan. - Stani.
- Brat je jeza. - Što ti je?
- Emotikon čudovišta. - Nije to...
- Emotikon povraćanja. - Isključi!
Ispričavam se zbog sestre s kojom sam u međuvremenu prestala razgovarati.
Ta me je opcija uvalila u neke jako problematične situacije.
Ali ova ulazi među tri najgore.
Ako smijem pitati,
kako ti zamišljaš Židove?
- I mene to zanima. - Ne!
Očekivala si veći nos ili kovrčaviju kosu?
Moj brat ne bi mogao pokoriti medije?
Ima jako privlačnih Židova, da znaš.
- Ne... - Nisam...
- Paul Rudd. - A mladi Mandy Patinkin?
- Diže mi se čim ga zamislim. - Ja bih radije starog Patinkina.
A možda svi izgledamo isto, ne razlikuju nas.
- Ni govora! - U tome je stvar.
- Nisi ništa zlo mislila, znam. - Hvala.
Nisi se uvrijedio?
Nisam.
Ja sam bio meta. Trebala bi mene pitati jesam li se uvrijedio.
Nije, sretan je što ga netko spominje.
Pa ono, da.
Tri Casite.
- Odlično. - Hvala.
- I mineralna s limetom. - Hvala.
Ja častim. Imam vlastite prihode, iz bogate sam obitelji.
To ne znači imati vlastite prihode, ali blago tebi.
Pustite njega, lupeta. Nazdravimo. L'chaim.
- Eto. - Da.
- L'chaim. - Živjeli.
- Fuj. - Uzbudljivo je ovo.
Ne dođe svaki dan šiksa po zgodnog rabina u sinagogu.
- Šiska? Što je to? - Šiksa.
To je zapravo... To ste zapravo vi.
Pa dobro.
To je uvreda ili kompliment?
Strogo uzevši, to je uvreda na jidišu i znači da si nečista i gnusna.
Ali danas to znači nežidovska seksi plavuša.
To me savršeno opisuje.
Strašno antipatična, ali i seksi.
Tako trebamo nazvati podcast. Šikse.
Ne bih... Ne. Nitko neće znati što to znači.
A kako se sad zove?
- Nitko ovo ne želi. - Sviđa mi se.
- A Lake šikse? - E to već može!
Ne želim kopirati Call Her Daddy.
Kužim, ne bi prihvatila 60 milijuna dolara za podcast.
Oprostite.
- Noah, idemo na zrak? - Može.
Ne! Ne ostavljaj me s njim...
Napeto je između vas.
A ne. Ne dolazi u obzir.
Idemo van? Dobro.
Oprosti. Ne znam zašto mi je to tako diglo živac. Glupo.
Ti si ozbiljan rabin,
a ja prigovaram zbog podcasta u kojem, iskreno, često spominjemo seks.
Znam, slušam.
- Ajme. - Aha.
- Koju epizodu? -„Kako i što s dildom?”
- Ajoj! - Svašta sam naučio.
Ne bih ti baš tu preporučila.
Zbilja?
Samo da znaš, podcast se ne vrti oko seksa.
- To mi je jasno. - Shvaćaš?
Ti želiš da tvoji slušatelji o sebi govore otvoreno kao i ti.
Upravo tako. Želim da konce drže u svojim rukama.
A sad znam i što mogu s dildom.
I kako.
- Voliš Taylor Swift? - Ne.
Pravim se da gledam pjesme da ne moramo razgovarati.
Nisi išao u srednju? Prijatelji nam se bare.
Znam, u ljudima budim želju da me laktom opale u čeljust.
- Aha. - Moja žena...
Oprosti, oženjen si?
Aha.
Uopće nemaš supružničku energiju, da se naježiš.
Nosim vjenčani prsten.
Nisam te gledala.
Misliš da to što svi znaju tvoju intimu ima i svojih mana?
Jer kad nešto kažeš, više nema natrag.
Pa kakve ti mračne tajne imaš?
Mojim roditeljima diskrecija je važna.
Židovi su iz Rusije. Tadašnjeg Sovjetskog Saveza.
Ako si ondje naglas rekao ime, nadrapao bi ako je bilo previše židovsko.
Shvaćam, s obzirom na to odakle su.
Ali u današnjem društvu, u kojem se nije opasno otvoriti,
to je puno zdravije.
Do neke mjere.
Ali do koje to mjere?
Moramo li stvarno kao mačka oko vruće kaše obilaziti oko neugodnih pitanja
ili je baš to problem?
Novac, veze, seks.
Da više ljudi naglas kaže što voli, a što ne voli,
shvatili bi da je to normalno i ne bi osjećali takav sram.
Valjda.
- Iskušat ćemo moju teoriju. - Dobro.
- Odaj mi neku tajnu. - Svoju tajnu?
- Da. - Prvo trebam još jedno piće.
Pa dobro. Pomalo.
Čekaj, reći ću ti. Kasno sam naučio čitati.
Ma baš slatko.
Hvala.
Koliko točno kasnije?
Jedan razred.
Nije strašno. Kopamo dublje. Recimo...
Imam ekcem.
Svi imaju ekceme.
- Stvarno? - Da!
Aha. Nisam znao.
- Pokušaj, hajde. - Da?
Priznaj nešto što ti je nelagodno. Drugima ćeš biti pristupačniji.
Dobro.
Na primjer, 1989 ili Red ili onaj sa zmijom...
Molim te, prestani!
Je li nekom došla mama?
Sasha!
- Ajme. Mene trebaju. - Što je?
Sasha, praviš se da me ne vidiš?
Nisi normalan.
Noah, a što je tebi?
Bio si zaručen s Rebeccom,
s kojom ćeš se i pomiriti, kažem ti ja,
a eto te s kurvama, ne znaš koja je veća.
Nadam se da sam ja.
Oprostite, lako se uživi. Odmah otvori paljbu.
Nije problem u vama, naravno.
Ispucat će se pa zaspati. Kao štene.
Ako ne izađeš za deset sekundi, pregazit ću te.
Deset,
devet, osam...
- Ovdje je bezveze, idem ja. - Ja ostajem.
- Sedam! - Bilo mi je drago.
Šest!
I mi smo baš krenule.
- Da? - Umorna sam.
- Nisam te čuo, oprosti. - Pet, četiri, tri, dva, jedan.
- Bok, kako si? - Dušice moja. Noah!
- Oprosti. - Nema veze. Idemo mi.
Noah, hajde!
- Dobro, čujemo se. - Super, može.
Dobro. Bok.
- Zaručen. - Da.
Pa normalno.
Pa dobro, da i to obavimo.
Taj je ključ samo za hitne slučajeve.
Hitan je slučaj kad mi sin ima živčani slom.
Objasni mi kako je toj ženi
u šake pao moj predivni sin.
Je li ti spomenula Isusa? Ponekad te hoće vrbovati.
Ljudi, to nije...
Rebecca zna za nju.
Što ima znati?
Da si je doveo u sinagogu i stajao joj blizu.
Kako zna? Ti si joj rekla?
Najbolja mi je prijateljica, jesam, da!
A ti, Esther, pustila si Sashu da sinoć izađe s njima?
Ona ima sestru.
Vidjela sam ja tu sestru. Nema brige!
Bilo je očito da joj se sviđam, ali naravno da ja nikad ne bih...
- Dušo. - Noah, proveselio si se.
Isprobao si nešto i... Nije to ono što želiš.
Tko kaže?
Molim?
Oprosti.
Što namjeravaš?
Radi nje ćeš si razoriti život?
Malo previše dramatizirate.
Ne bih rekla.
Sigurno i sam znaš da nitko neće ozbiljno shvatiti rabina
koji hoda sa šiksom.
- Pogotovo onog koji se njome oženi. - Dobro!
I zato...
na tebe pazim i protiv tvoje volje.
Mama, tek smo se upoznali. Svi trčite pred rudo.
Ne bih se složila.
A nemoj da počnem o onom njezinom „s”...
podcastu.
Kakav je to „s” podcast?
Ne može izgovoriti „seks”.
Čak ni meni.
Istina, na seksu se zarađuje, ali seks je samo djelić ovog podcasta.
Cilj mu je osnaživanje. Školski primjer četvrtog vala feminizma.
Razgovaramo o tvom podcastu, jesam li dobro shvatila?
- To sam i ja htio pitati. - Točno to!
Ne tjeraj mak na konac.
Sve smo ovo počele da bismo dobile besplatnu kozmetiku.
Ako mi otkupimo emisiju, neće vam trebati.
Da čujem. Prošla je godina dana. Kako bračni život?
- Mislim da nam dobro ide. - Da.
- Shvaćam. - Ali mislim...
Dobro je.
- Dobro je. - Aha.
Ovako ćemo. Ja ću prvi.
Ne moramo bježati od toga da naš podcast ima i širu svrhu. Naša publika to shvaća.
A i Noah je shvatio.
Moja je veza nedavno puknula.
- Rebecca te je nogirala? - Obrnuto, zapravo. Ali nebitno.
Snaći će se ona. Ima ih na biranje.
Lijepa cura.
Da, naravno. Ma...
Rabin kojeg bi ševila slaže se s tobom!
- Prestani. - Pa htjela bi to.
- Naravno da bih, ali neću. - Eto!
Bio je zaručen, tu nešto ne štima.
Ionako ti rabin nije suđen.
- Bože! - Mrzi religiju.
- Ne mrzim. - I bila je gej godinu dana. Procvala je.
- Bome baš jesam. - Aha.
Prestani im držati prodike pa da se vratimo na naš podcast.
Gdje su glavna tema kurci.
- I meni se tako činilo. - Hvala.
Nije važno o čemu razgovarate. Ovo je važno, vas dvije.
- Izvrsno. - Odlično.
Kod Rebecce i mene problem je bio u tome... Nikad zapravo nismo razgovarali.
Razgovarali smo mi, ali nismo ništa bitno rekli.
Samo smo se vrtjeli u krug.
Nismo se doticali neugodnih tema, i najednom...
Prođu tri godine, a ti shvatiš da se ne poznajete.
Neka vam ja budem primjer. Što si želite reći?
Kakvu poruku imate? Jess, hoćeš ti?
Postoji razlog zašto toliko radim.
Ne želim se pretvoriti u svoju majku. Toga se užasavam.
Tata je otišao i nije se mogla brinuti za mene.
HAJDE SA MNOM NA VEČERU DANAS. SVE ĆEMO RAŠČISTITI
MA NE, NEĆEMO SE MUČITI. MORAMO ZNATI KADA TREBA ODUSTATI.
JEDNA VEČERA. PRIJATELJSKA
MOŽE.
- Bok. - Ne moraš.
Znam. Ali učinit ću to zato što sam kavalir.
S kojim ne bih razgovarala da sam znala da si zaručen.
Nisam zaručen.
Malo je falilo, ali nije do toga došlo. Važna razlika.
Ali bez obzira na to, ružno je ispalo.
Rekla sam ti da se trudim izbjegavati komplikacije.
- Da. - Ovo je jako komplicirano.
Pa ako ti išta znači, stvarno mi je žao.
- Pozdrav. Jeste li za piće? - Ne treba, neću ostati.
Oho!
Modelo, molim vas.
- Odmah. - Hvala.
Može meni margarita? Za van.
- To ne radimo. - Ne mogu to.
Onda je natočite u čašu od koje se možete oprostiti.
U redu.
Rebecca i ja ne bismo izdržali. Nismo bili dobar par, ali svi su govorili da jesmo.
Pa nismo prekinuli.
Rebecca je sigurno lijepa. Zvuči kao brineta sa savršenim zubima, gustom kosom.
A moja je rijetka.
- Ne bih se složio. - Ima je puno, ali tanka je.
Ima gustu kosu?
- Poprilično. - Eto na.
- Znao sam u njoj izgubiti sat. - Isuse Bože!
- I što sad? - Ne znam.
Ja sam nedavno prekinuo dugogodišnju vezu, to smo zaključili.
Osim toga, ti i ja dva smo različita svijeta.
- To bi teško išlo. - Stani malo.
Ja sam tebe prva otpisala u prijateljsku kategoriju.
- Ma da. - Da se zna.
- Samo se slažem da je to pametno. - Nemoj krasti moje lovorike.
Evo, neću.
- Mogu li dobiti i kruha, molim vas? - Ostaješ?
Još odlučujem.
Slušaj.
- Kruh. - Hvala.
Hvala što si rekla zašto snimaš svoj podcast.
Danas mi je došao par, koprcao sam se.
I najednom sam u glavi začuo tvoj glas.
- Moj glas? - Da.
Jesam li rekla: „Noah, pričaj o kurcima”?
Nisi. Jedan drugi glas.
Razmišljao sam o tome koliko si iskrena
i koliko to zaista pomogne ljudima.
Pa sam se ja otvorio tom paru i...
pomoglo je.
Nisu samo kurci bitni.
- Važno je to što ti radiš. - Pa hvala!
Svima to objašnjavam.
Želite li neko predjelo?
Meni se nekako jede salata.
Naravno. Imamo rezanu, u kriškama i s preljevom.
Rezanu, molim vas. Bez slanine.
- U redu. - Hvala.
Može meni u kriškama?
Puno slanine.
- Oho. - Kako da ne.
L'chaim.
Uf! Ozbiljno?
Pričaj mi o Rebecci. Opčinila me.
Protrnuo sam!
Pa što te zanima?
- Sve što će me izjedati. - Dobro.
- Ljepša je bez šminke. - Pa normalno.
Matematika joj dobro ide, čudo jedno. Svaki dan nazove djeda i baku.
- Užasno je duhovita. - Duhovita?
- E jebiga! - Šalim se. Uopće nije.
- Nije? - Ne.
Ne.
- Mislim da ćete se pomiriti. - Zbilja?
I trebali biste.
Zaslužuješ biti s nekim tko se čuje s djedom i bakom.
Ikad.
Sad će mi doći Uber.
I moj je blizu.
Hvala. Drago mi je što smo se našli.
Meni isto.
Dosad se uopće nismo poljubili, zamisli. Kako je to moguće?
Još se nismo poljubili, da.
- Još? - Da.
- Ali prijatelji smo. - Pa da.
A prijatelji se ne ljube pa sam zato i svjestan da se nismo poljubili.
A što ako se samo onako jedanput...
poljubimo za oproštaj?
Daj mi sladoled.
Spusti torbicu.
Ima li ikakve šanse da ovo uspije?
Aha.
Oprosti. Kvragu.
Sve u redu?
Da, zovu zbog posla.
Rabin je uvijek dežuran. Moram se javiti.
Ionako mi je stigao Uber.
Dobro.
- Dobro, hajde. - Evo.
- Dobro, bok. - Bok.
PROPUŠTEN POZIV MOLIM TE, NAZOVI ME
Beck, jesi li dobro?
Prijevod titlova: Sandra Mlađenović